398.01 REGOLAMENTI DWAR IL-CONDOMINIA L-AVVIŻ LEGALI 328 tal-2001, kif emendat bl-Avviżi Legali 425 tal-2007, 426 tal-2012 u 85 tal-2015. L-AVVIŻ LEGALI 328 tal-2001, kif emendat bl-Avviżi Legali 425 tal-2007, 426 tal-2012 u 85 tal-2015. 1. It-titolu ta’ dawn ir-regolamenti hu Regolamenti dwar il-Condominia. Tifsir. 2. F’dawn ir-regolamenti, kemm-il darba r-rabta tal-kliem ma teħtiegx xort’oħra- " Att " tfisser l-Att dwar il-Condominia; Kap. 398. Kap. 398. "amministratur " tfisser il-persuna mahtura skond l-artikolu 15 ta’ l-Att; "formola " tfisser kull formola preskritta fl-Ewwel Skeda, u tinkludi kull formola użata fix-xogħol tar-Registru għall-fini ta’ l-Att; " notament " tfisser kull nota li titniżżel fir-registru; " pjanta " tfisser pjanta maħruġa mir-Reġistru ta’ l-Artijiet; " Reġistratur " tfisser ir-Reġistratur ta’ l-Artijiet skond l-Att dwar ir-Reġistrazzjoni ta’ l-Artijiet; Kap. 296. Kap. 296. "registru" tinkludi kull notifika u applikazzjoni, indiċi u elenku, noti u records oħra, sew jekk originali sew jekk le, u kemm jekk miktuba bl-idejn, ittajpjati, qegħdin fuq microfilm jew riprodotti b’kull mezz ieħor mekkaniku jew fil-format tal-kompjuter; "Reġistru " tfisser ir-Reġistru ta’ l-Artijiet kif imwaqqaf bl-artikolu 3 ta’ l-Att dwar ir-Reġistrazzjoni ta’ l-Artijiet; Kap. 296. Kap. 296. "regoli " tfisser dawk ir-regoli approvati skond l-artikolu 24 ta’ l-Att. 3. Amministratur u regoli. (1) (a) In-notifika tal-ħatra, bidla jew tneħħija ta’ amministratur, kif preskritta fl-artikolu 15 ta’ l-Att għandha ssir fuq il-formola preskritta fl-Ewwel Skeda, u din il-formola għandha tkun akkumpanjata minn dikjarazzjoni ffirmata mill-condomini fejn huma jagħtu l-approvazzjoni tagħhom għall-hatra, bidla jew tneħħija skond il-każ. (b) Meta l-ħatra ta’ l-amministratur i ssir mill-arbitru skond l-artikolu 15) ta’ l-Att, in-notifika tal-ħatra jew tal-bidla kif preskritta fl-Ewwel Skeda għandha tkun akkumpanjata minn kopja uffiċjali tad-deċiżjoni ta’ l-arbitru. (2) (a) Ir-reġistrazzjoni tar-regoli dwar il-condominium kif preskritta fl-artikolu 24 ta’ l-Att għandha issir billi tiġi ppreżentata kopja tagħhom fir-Reġistru, liema kopja għandha tkun iffirmata mill-maġġoranza tal-condomini. (b) Meta r-regoli li jirregolaw condominium flimkien jew persuna delegata mill-condomini Meta r-regoli li jirregolaw condominium jiġu mibdula jew b’xi mod ieħor modifikati, l-amministratur, il-condomini, għandha tipprovdi lir-Registratur verżjoni kompluta tar-regoli kif emendati jew mibdula, u ma jkunx permess li jiġu pprovduti lir-Registratur l-emendi biss li jsiru. (3) L-ewwel applikazzjoni jew notifika li tiġi ppreżentata fir-Reġistru għandu jkollha magħha pjan ta li tur i s-sit tal-condominium. 4. Reġistru. (1) Ir-Reġistratur għandu jżomm reġistru ta’ applikazzjonijiet li jkunu jirreferu għall-amministraturi u r-regoli f’ordnikronoloġiku. (2) Notamenti, regoli u dokumenti oħra, li għandhom x’jaqsmu ma’ l-istess condominium għandhom jiġu miżmuma flimkien b’dak il-mod li jitqies xieraq mir-Reġistratur. (3) Ir-Reġistratur jista’ jniżżel nota tal-fatt li condomini u mhureġistrat f’kolonna għar-rimarki li tifforma parti mir-reġistru msemmi fis-sub regolament (1). 5. Applikazzjonijiet. (1) L-applikazzjonijiet u n-notifiki għandhom jiġu mħejjija fuq karta ta’ daqs A 4 skond il-forma u l-ordni kif preskritt fl-Ewwel Skeda u għandhom ikunu: (a) ittajpjati, b’mod mekkaniku u/jew elettroniku; (b) fi stat li ma jitilfux il-lewn u ma jkunux imtebba’; (ċ) tali li jkollhom referenza għal kull anness magħhom; (d) i ffirmati mill-persuna li tippreżenta l-applikazzjoni jew notifika u l-isemħiħ għandu jiġi ittajpjat, ittimbrat jew miktub bl-idejn b’ittri majjuskoli taħt kull firma; (e) jkun fihom din id-dikjarazzjoni: "Jiena hawn taħt iffirmat niddikjara li kull ma jinsab f’din in-notifikaż applikazzjoni sa fejn nafjien huwa veru u skond id-disposizzjonijiet ta’ l-Att dwar il-Condominia.": Iżda meta tintuża formola ta’ anness din għandha tkun: (i) imwaħħla b’labra jew staplemal-formola li magħha tkun annessa u jkun fiha referenza għaliha; (ii) enumerata; u (iii) i ffirmata mill-persuni indikati fil-paragrafu (d). (2) Jekk ikun meħtieġ li jitneħħew, jew jitbiddlu jew jiżdiedu kelmiet, qabel ma tiġi ppreżentata l-formola, il-persuna li tkun ippreżentat dik il-formola għandha tagħmel dak it-tibdil jew dik iż-żjieda permezz ta’ nota fl-aħħar tal-formola; f’kull każ bħal dan il-persuna għandha tħassar il-kelmiet li għandhom jitneħħew jew jinbidlu, b’mod li jkunu jistgħu xorta waħda jinqraw il-kelmiet imħassrin, u għandha tagħmel nota u fiha ssemm in-numru ta’ kelmiet hekk imħassra, jew skond il-każ, li kelmiet oħrajn li ġew mibdula flok dawk imħassra, u jniżżel sewwa sew wara l-kelmiet hekk mibdula; fil-każ ta’ żjieda biss ta’ kelmiet, dik il-persuna għandha tagħmel sinjal fil-post fejn għandha ssir iż-żjieda, u nota fit-tarf tal-formola li jkun fiha l-kelmiet "kelmiet miżjuda", jew "kliem simili, u jniżżel sewwa sew wara l-kelmiet li għandhom jiżdiedu. Dawn in-noti għandhom ikunu ffirmati mill-partijiet kollha li jkunu ffirmaw il-formola. 6. Kopji. (1) Ir-Reġistratur jista’ joħroġ kopji tad-dokumenti ppreżentati u dawn il-kopji jistgħu jsiru permezz tal-kompjuter. (2) Dawk il-kopji jew estratti minnhom jew records jew dokumenti oħra ppreżentati jew miżmuma fir-Reġistru ta’ l-Artijiet, jekk bid-data, iffirmati u bis-siġill, għandhom jiġu meqjusa bħala kopji uffiċjali. (3) Applikazzjonijiet għal kopji għandhom isiru fuq il-formola preskritta fl-Ewwel Skeda. 7. Spezzjoni. Ir-Reġistru għandu jinżamm miftuħ għall-preżentata ta’ dokumenti, f’dawk il-ħinijiet u ġranet li l-Ministru jista’ b’avviż fil-Gazzetta jistabbilixxi: Izdadan ma jeskludix lill-Ministru milli jistabbilixxi ħinijiet differenti għall-ispezzjon ta’ records, u fejn l-aċċess jingħata b’mod elettroniku minn sitremot, il-Ministru għandu fl-istess avviż jistabbilixxi l-kondizzjonijiet, modi u ħinijiet ta’ kif għandhom isiru dawk l-ispezzjonijiet. 8. Drittijiet. Id-drittijiet li jitħallsu huma dawk li hemm fit-Tieni Skeda. 9. Siġill. Kap. 296. Emendata: A.L.425 tal-2007; A.L.426 tal-2012. Emendata: A.L.425 tal-2007 Is-siġill tar-Reġistru ta’ l-Artijiet huwa dak stabbilit bl-artikolu 9 ta’ l-Att dwar ir-Reġistrazzjoni ta’ l-Artijiet.